চূড়ান্ত আক্রমণ শুরু হয় সকাল ১১টার দিকে, তখন মঞ্চ নির্মাণসহ শৃঙ্খলা ও বিভিন্ন বিভাগের কাজে নিয়োজিত আমরা প্রায় ৩০০-৪০০ লোক উপস্থিত ছিলাম। এ সময় হাজী সেলিম ও ডা: ইকবালের নেতৃত্বে শাহবাগের দিক থেকে ৪০০০ থেকে ৫০০০ লোকের একটি সশস্ত্র মিছিল পল্টনের দিকে এগিয়ে আসছিল কিন্তু মিছিলটি পল্টন মোড়ে পৌঁছা মাত্রই আমাদের ওপর আক্রমণ শুরু করে। তারা পল্টন মোড় থেকে দক্ষিণ দিকে তাদের সমাবেশস্থলের দিকে না গিয়ে বায়তুল মোকারম মসজিদের উত্তর গেটের উল্টো দিকে অবস্থিত আমাদের সমাবেশস্থলের দিকে যাওয়ার চেষ্টা করলে আমরা বাধা দিই। শুরু হয় হায়নাদের বর্বর আক্রমণ। এ যেন আফ্রিকার জঙ্গলের হিং¯্র নেকড়ের নৃশংসতা। তারা ট্রাকভর্তি ইট পাটকেল, লগি, বৈঠা আর আধুনিক অস্ত্রশস্ত্র নিয়ে আমাদের ওপর ঝাঁপিয়ে পড়ে। অথচ আমাদের কাছে দেড় থেকে দুই হাত লম্বা একটি করে ফেস্টুন সংযুক্ত লাঠি ছাড়া আর কিছুই নেই। সম্পূর্ণ নিরস্ত্র অবস্থায় আমরা আল্লাহর ওপর ভরসা করে প্রতিরোধ গড়ে তুলি। এতে আওয়ামী হায়নাদের ক্রোধ আরো বেড়ে যায়। তারা সমস্ত শক্তি নিয়ে আমাদের ওপর চূড়ান্ত আক্রমণ শুরু করে। তাদের আক্রমণের তীব্রতায় আমাদের পল্টন মোড়ের প্রতিরক্ষার ব্যূহ সম্পূর্ণ ভেঙে যায়। আমাদের ১৫০ জনের মধ্যে অনেকে আহত হয়। এ অবস্থায় আমার মনে দুর্বলতা তৈরি হয়। কিন্তু তখন আবার চিন্তা করি আমরাও যদি অন্যদের মতো অবস্থান ত্যাগ করি তাহলে শত্রুপক্ষ আমাদের স্টেজ উড়িয়ে দেবে এবং পাশে শিবির ও জামায়াতের অফিস পুড়িয়ে দেবে। তাই আল্লাহর ওপর ভরসা করে শাহাদাতের তামান্না নিয়ে শেষ মুহূর্ত পর্যন্ত প্রতিরোধ চালিয়ে যাওয়ার সিদ্ধান্ত নিই। চলতে থাকে ধাওয়া-পাল্টা ধাওয়া। তারা একবার আমাদেরকে তাড়িয়ে বায়তুল মোকারমের উত্তর-পশ্চিম পাশে অবস্থিত ওভারব্রিজের নিকট নিয়ে আসে আবার আমরা পেছন থেকে ধাওয়া দিয়ে তাদেরকে পল্টন মোড় পর্যন্ত নিয়ে যাই। এ যেন এক বদর প্রান্তর। শত্রুদের সংখ্যা ও অস্ত্র অনেক বেশি হওয়া সত্ত্বেও আমাদের ভাইদের ঈমান ও শাহাদাতের তামান্নার কারণে তারা কোনোভাবেই আমাদের মঞ্চের নিকট আসতে সক্ষম হয়নি। তাদের ছোড়া গুলি ও ককটেল আমাদের পাশে এসে পড়ে অথচ আমাদের ভাইয়েরা অক্ষত থাকে। এ যেন বাতিলের মোকাবেলায় ঈমানদারদের সহযোগিতা করার আল্লাহর ওয়াদারই বাস্তব প্রতিফলন।